SARL-NUUS SONDAG 25 DESEMBER 2011 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika, met `n nuusbul- 
letin wat elke Sondag om 08:15 SAT in Afrikaans en om 08:30 SAT in Engels 
uitgesaai word. Oudio is ook beskikbaar via die internet by www.sarl.org.za. 
Klik op 'Amateur Radio Today” en volg die skakels soos aangedui. Let asseblief 
op: Vir oudio via Echolink, koppel met ZSOJPL-R. 


Hierdie en vorige bulletins kan van www.sarl.org.za afgelaai word en u kan ook 
daar inteken om toekomstige bulletins per e-pos te ontvang. 


U nuusleser is (naam en roepsein), op 145,725 MHz vanuit Pretoria, met, herlei- 
dings op 7,066 en 3,695 MHz ESB. (Ander nuuslesers verander soos toepaslik.) 


In die nuus vandag; 
137 kHz SEIN UIT DUITSLAND IN ALASKA GESIEN 


NUWE TYD VIR AMATEURRADIO VANDAG SE UITSENDING OP 
MAANDAGAANDE 


ARISSAT-1 SENDING MAG OP 31 DESEMBER EINDIG 


U luister na ZS6SRL. Bly ingeskakel vir meer besonderhede oor hierdie en ander 
belangrike en interessante nuusitems. 


DIS KERSFEES 


Die President en Raad van die Suid-Afrikaanse Radioliga asook al die koërdi- 
neerders en die nuusspan wens al sy lede en luisteraars n n geseënde Kersfees 
toe en ons Joodse lede en luisteraars n gelukkige Hanukkah. Mag die gees van 
hierdie spesiale tyd van die jaar u almal aanraak. Gelukkige vakansietyd. 


137 kHz SEIN UIT DUITSLAND IN ALASKA GESIEN 


Byna 10 jaar het verloop sedert n laefrekwensiesein uit Europa in Alaska, ont- 
vang is. Nou is die RF, wat deur Stefan Schaefer, DK9FG, van Heidelberg, Duit- 
sland, opgewek is, op 136,172 kHz by die afstandbeheerde stasie van Laurence 
Howell, KL7UK, naby Wasilla in Alaska, gesien. 


Howell besit ook die VK-roepsein GADMA. Hy het Spectramlabprogrammatuur 
gebruik om Schaefer se uitsending te dekodeer. Met die stelsel is n volle roepsein 
met gebruik van n tweefrekwensie, 30 sekonde per punt, GG gesien. 


Dit word geglo dat hierdie n eerste is vir n transpoolse pad aangesien dit die 
noorderligpad tweekeer moet kruis. Toestande moet baie stabiel wees met lae 
geomagnetiese en protonvlakke en die pad blyk slegs in die diepste deel van die 
winter oop te wees. 


KL7UK, wat lid is van die WE2XPO lae frekwensie eksperimentele groep, ge- 
bruik n tweelus gerigte K9AY opstelling en n afstandinstembare ICOM R75 


ontvanger wat hy van sy tuiste in Bartlesville, Oklahoma beheer. DK7FC in 
Duitsland het baie min Watt effektief uitgestraal. 


Die laaste seine langs hierdie pad is in 2003 laas gesien. Toe het GSA@C, G3LDO 
en DF6NM van hierdie skaars baan gebruik gemaak. Meer aangaande hierdie 
lae frekwensie uitsendings is aanlyn beskikbaar by kl7uk.com. (KLZUK). 


Die 1387 kHz band is vir Suid-Afrikaanse amateurs beskikbaar. Indien u met 
137 kHz eksperimenteer, sal ons graag van u wil hoor. Stuur n @-pos aan 
artoday(@sarl.org.za. 


NUWE TYD VIR AMATEURRADIO VANDAG SE UITSENDING OP 
MAANDAGAANDE 


Vanaf Maandag 2 Januarie sal die tyd vir die heruitsending van die program 
“Amateurradio VANDAG” verander na 17:30 18:30 UTC, dit is 19:30 20:30 
SAT. Die uitsending sal in die 60 meter band op n frekwensie van 4 895 kHz. bly. 
Die sender sal 100 kW aan n ongerigte antenna lewer. Ontvangsrapporte sal 
waardeer word en dit kan per e-pos gestuur word na artoday@sarl.org.za. Alle 
rapporte oor die uitsending op 2 Januarie wat teen 5 Januarie ontvang word, 
sal deelneem aan n gelukstrekking vir n boek van die ARRL oor RF-steurings. 
n Rapport kan ook per faks gestuur word aan 012 991 5651. 


ARISSAT-1 SENDING MAG OP 31 DESEMBER EINDIG 


ARISSAT Een mag vroeër as voorspel uit sy baan val. Jim De Young, N8OO, 
rapporteer op die aanlyn bulletinbord van AMSAT dat die nuwe skatting vir 
die binnekoms van ARISSAT 31 Desember plus of minus 3 dae is. 


HEF VOORTPLANTINGSVOORSPELLING 


Hannes Coetzee, ZSGBZP, berig dat die sonaktiwiteit laag is met `n geringe 
kans vir `n M-klas fakkel. Sonvlek 1 384 is nog steeds die grootste sigbare 
sonvlekgroep. Verder is die son se oppervlakte oortrek met kleiner sonvlekke 
wat gunstige HF-toestande verseker. 


Vir diegene wat hulle eie frekwensievoorspellings doen, is die verwagte effektiewe 
sonvlektelling vir die week ongeveer 92. 


20 tot 10 m gaan pret wees met verskeie openinge gedurende die verloop van die 
dag. Die hoër bande sal tipies eerste oopmaak om dan later deur die laer bande 
gevolg te word. 6 m is ook aktief met goeie TEP-openinge van tyd-tot-tyd. 


Besoek gerus www.spaceweather.co.za vir meer inligting. 
DAGBOEK VAN GEBEURE 


15 Januarie 2012 Laaste dag vir indiening van voorgestelde aanbiedings vir 
Radiotegnologie-in-Aksie-Simposiums 2012 na artoday@sarl.org.za. 31 Januarie 
2012 - Laaste dag vir insending van nominasies vir SARL-Raadslede en mosies 
vir die SARL se AJV in 2012. 31 Januarie 2012 - Sluitingsdatum vir insend- 
ing van voorgestelde verhandelings vir SA AMSAT se Ruimtesimposium aan 


saamsat@intekom.co.za. Onthou ook om nominasies in te stuur vir die SARL- 
toekennings wat gedoen sal word tydens die galadinee wat ook gedurende die 
naweek met die 2012 SARL-AJV sal plaasvind. 


SARLNUUS nooi klubs en individue om nuusbrokkies wat radioamateurs en 
kortgolfluisteraars sal geniet, in te stuur. Stuur dit - indien moontlik - in beide 
Engels en Afrikaans, na www.sarl.org.za/newsinbox.asp, nie later as die Don- 
derdag voor uitsending nie. 


Die SARL nooi u ook om te luister na die program Amateurradio VANDAG 
wat om 10:00 SAT op 145,750 MHz in die Pretoria-gebied uitgesaai word, met 
herleidings op 7 082, 7 205 en 17 760 kHz. Daar is ook `n potgooi-uitsending deur 
ZSGRO. Vir oudiostrome en Echolink deur ZS6FCS, besoek www.sarl.org.za, klik 
op 'Amateur Radio TODAY”, gaan af op die groen kolom en klik op “LISTEN 
ON THE WEB'. 'n Heruitsending vind Maandagaande om 16:30 UTC op 4 895 
kH7 plaas. Sentech borg die uitsendings op die nie-amateurfrekwensies. 


U het geluister na `n bulletin van die Suid-Afrikaanse Radioliga, saamgestel 
deur George, ZS6ONE. 


Dankie dat u geluister het, 73. 
/EX 


Ten einde u inskrywing op hierdie subskripsielys te verander of dit daarvan te 
verwyder, gaan na www.sarl.org.za/members/admin/maildat.asp. 


